ཞིབ་འཇུག་སྙན་ཐོ་དང་པོ་དང་གཉིས་པ་ཟེར་བ་བུད་མེད་དེ་དག་གི་རྒྱབ་སྐྱོར་དང་ཤམ་བྷ་ལའི་ཁ་གཏད་ཚོགས་པ་ལས་གཞུང་འབྲེལ་ལམ་ཤམ་བྷ་ལ་དང་ཁ་གཏད་ཚོགས་པ་གཉིས་མོས་ཀྱིས་ཞིབ་འཇུག་ཚོགས་ཆུང་མིན་ལ།ས་སྐྱོང་མི་ཕམ་རིན་པོ་ཆེ་ནས་ཡོངས་ཁྱབ་གསལ་བསྒྲགས་ཀྱི་དགོངས་སེལ་ཞུས་པའང་སྐྱོན་བརྗོད་ཚོགས་པའི་ཉེས་འཛུགས་ངོས་ལེན་གྱིས་དགོངས་སེལ་ཞུས་པ་ལར་ནས་མིན།སྤྱིར་མི་སུ་ཞིག་ཡིན་རུང་ཁྲུང་ས་མ་སྐྱོན་པའི་སྔོན་དུ་ཕོ་མོ་ཕན་ཚུན་འདོད་མཐུན་གྱིས་ཆགས་སྤྱོད་སོགས་ལ་རོལ་བ་ནི་ཐུན་མོང་གི་འགྲོ་སྟངས་ཤིག་ཡིན་ལ།རྒྱ་ལ་གལ་ཏེ་བུ་མོ་རང་ཉིད་འདོད་པ་མེད་བཞིན་དུ་བཙན་གཡེམ་དུ་སོང་ཡོད་ན།འགྲོ་བ་མི་དང་དུད་འགྲོ་ཡན་ཆད་ཀྱི་རང་དབང་དང་ཐོབ་ཐང་འགྲན་རྩོད་དང་ལེན་གྱིས་ནུས་པ་ཡར་དང་།དཔེར་ན།ཕ་མས་དྲིན་གྱིས་བསྐྱངས་པས་རང་གི་བུ་ཕྲུག་ལའང་དབྱུག་པ་སོགས་ཀྱིས་བརྡུང་བརྡེགས་ཆུང་ངུ་ཙམ་ལ་ཕ་མ་བཙོན་ཁང་དུ་བསྐྱལ་བ་དེ་ལྟ་བུའི་ཁྲིམས་ལྡན་གྱི་རྒྱལ་ཁབ་ནུས་ལྡན་གཡེར་གྲགས་དང་ལྡན་པ་ཡིན་བཞིན་དུ་རང་ལ་ཚུལ་མིན་འཁྲིག་སྤྱོད་སོགས་ཀྱིས་མནར་གཅོད་དང་སེམས་ལ་ཟུག་རྔུ་དེ་ལྟར་བྱུང་ན་ཡང་ཅི་མི་སྙམ་དུ་འཇོག་ཅིང་ལོ་བཅུ་ཕྲག་བརྒལ་བའི་རྗེས་སུ་གཞི་ནས་ཟུག་དེ་ཡང་ལང་པ་འདྲ་བའི་བུད་མེད་གཉིས་པོའི་རེ་འདོད་དང་རྒྱབ་ལྗོངས་གང་གིས་ལོ་བཅུ་ཕྲག་སྔོན་གྱི་ན་ཟུག་ཇི་ལྟར་ལང་པ་ཡིན་རྒྱུ་མཚན་འཚོལ་ཞིབ་དགོས་པ་ཅིས་ཀྱང་གལ་ཆེ།